Bolesť bedrového kĺbu
Po páde som mal zlomený krčok bedrového kĺbu. Po čiastočnej endoprotéze som pol roka problemy nemal. Pre veľkú bolesť má byť kĺb vymenený, no nemožem isť na reoperaciu, lebo mam v moči ecoli, stafylo... Nakoľko sa bolesť stupňuje prosím o radu čo robiť. Lieky na tlmenie bolesti som vhodné neobjavil.
Dobrý deň,
ďakujeme za prejavenú dôveru.
Mrzí nás Váš aktuálny zdravotný stav. Žiaľ, v našej kompetencii nie je možné v tomto prípade určiť vhodnú liečbu. Možnosťou je zvážiť fyzioterapiu, kde Vám fyzioterapeut môže pomôcť s technikami, ktoré zlepšujú pohyb a zmierňujú bolesť v oblasti bedrového kĺbu. Prínosné môže byť aj terapeutické cvičenie zamerané na spevnenie svalov okolo bedrového kĺbu. Na zvážení lekára je (v závislosti od zdravotného stavu) tiež aplikácia injekcií kortikosteroidov alebo kyseliny hyalurónovej priamo do kĺbu, ktoré môžu dočasne zmierniť bolesť a prípadný zápal.
Prajem skorú úľavu od ťažkostí.
S pozdravom
PharmDr. Veronika Kiabová